
EVELYN WEVER-CROES 


BISHITA DI CONSUL MERICANO PA CERA 
CONOCI CU GOBIERNO DI ARUBA 


Siman pasa tabata di bishita na Aruba, Consul General 
Mericano na Corsou, señora Margy Bond, cu a bin pa cera 
conoci cu Gobierno di Aruba. Consul Bond a wordo apunta 
recientemente y a haci su prome bishita na Aruba y a cera 
conoci cu Minister President señora Evelyn Wever-Croes. 


Prome Minister a remarca cu Merca ta e partner strategico mas 
importante pa Aruba tanto riba tereno di turismo, siguridad, 
cooperacion y comercio. P'esey un bon relacion entre Aruba y 
Merca ta hopi importante. 


Durante e reunion a toca diferente tema manera e impacto 


‚ š Zi ШУ 
di e crisis migratorio di Venezuela riba Aruba, tambe e tema 
di e sancionnan Mericano riba Venezuela. Banda di esey a 
toca e tema di e guera di Ukraine y e retonan cu tin pa cu e 
crecemento economico di pais Aruba awor despues di Covid 
y con Merca lo por yuda den esey. Temanan manera refineria, 
Custom Border Patrol (CBP) na aeropuerto tur ta temanan di 
importancia. 


С 


E reunion a bay den һорі bon ambiente y Consul Bond а 
reitera cu pa Merca e relacion cu gobierno di Aruba ta uno 
hopi importante. 

Prome Minister Evelyn Wever-Croes: 


UNANIMAMENTE PARLAMENTO A APROBA 
PRESUPUESTO DI RAAD VAN ADVIES 


Despues cu Parlamento a aproba Presupuesto di Pais Aruba, 
a keda ainda algun presupuesto chikito pa aproba. Diahuebs 
a trata e presupuesto di Raad van Advies pa 2022. Raad van 
Advies ta e organo cu ta duna conseho na Gobierno riba tur ley 
y cada ley cu wordo trata na Parlamento ta bin cu e conseho 
di Raad van Advies. 


Apesar di retonan financiero, pa Gobierno di Aruba ta importante 
pa Raad van Advies tin su presupuesto aproba pa asina nan 
por opera dentro di e cuadro aproba. 


“Lamentablemente, tur gasto a wordo corta e aña aki, sperando 
cu pa otro aña Raad van Advies por sigui expande e trabounan 
di estudio y investigacionnan entre otro. Raad van Advies ta 
un organo hopi importante pa Gabinete Wever-Croes ΙΙ y mi ta 
contento cu Parlamento unanimamente a aproba e presupuesto 
di Raad van Advies”, Prome Minister Evelyn Wever-Croes a 
expresa. 


MARILYNN HERMANS TA ENTREGA 
RESULTADO DI INVESTIGACION RIBA E 
PROCESO DI OTORGAMENTO DI TERENO 
NA PROME MINISTER 


Siman pasa, Prome Minister Evelyn Wever-Croes a ricibi for 
di man di e hoben studiante di OGM na Universidad di Aruba, 
Marilynn Hermans, e resultado di su investigacion riba e 
proceso di otorgamento di tereno. Den cuadro di su studio, 
Marilynn mester a haci un investigacion di e proceso y el a 
duna recomendacion di con esaki por wordo mehora. 


No ta un secreto cu e proceso di otorgamento di tereno ta uno 
hopi complica y riba dje tin hopi atraso. Loke ta complica e 
materia mas ta tur e investigacionnan penal cu tin di corupcion 
cu tereno di gobierno den e ultimo añanan. 


E resultado di e estudionan di Marilynn Hermans sigur ta 
sumamente valioso y lo wordo tuma den consideracion den 
e cambionan cu mester bin den e proceso actual pasobra e 
meta di Gobierno di Aruba ta pa tin procesonan cu ta cana lihe 
y cu ta eficiente y transparente y husto. E realidad ta cu no tin 
hopi tereno disponibel na Aruba pero loke tin mester wordo 
parti lo mas lihe posibel pa tur famia por yega na un cas y 
hogar di nan mes. 


Minister Presidentta gradici Marilynn Hermans pa su dedicacion 
na e estudio cu el a haci y a sigur'e cu e recomendacionnan lo 
wordo sigui. Pabien Marilynn cu danki pa e estudio importante 
y valioso aki. 

Prome Minister Evelyn Wever-Croes: 


PA FORTIFICA E BASE DI INTEGRIDAD NA ARUBA 


Gobierno ta prepara un Nacional Strategic Plan 2022-2025 pa 
adresa tur e 30 recomendacionnan di NIS 

NATIONAL. INTEGRITY 
SYSTEM (NIS) ASSESSMENT 

Siman pasa, Prome Minister Evelyn Wever-Croes a ricibi 
resultado di e rapport National Integrity Scan (NIS). Desde 
cu Prome Minister a asumi e cargo di Minister President den 
Gabinete Wever-Croes | na aña 2017, tabata hopi importante 
pa pone riba agenda di Gobierno e tema di integridad. 


“Durante e gabinete anterior di AVP, e palabra integridad no 
por a wordo uza y tabata practicamente taboe. Mi reto tabata 
pa pone esaki no solamente riba agenda di Gobierno pero di 
tur departamento gubernamental”, Prome Minister a expresa. 


Cu esaki, Gabinete Wever-Croes a presenta su vision pa 
traha riba institutonan cu por garantisa e integridad den 
gobernacion. Loke tabata falta ta un ‘base-line study’ cu ta 
indica exactamente unda ta para y kico ta loke mester wordo 
haci. Prome Minister a wordo acerca pa señor Hessels di 
Stichting Deugdelijk Bestuur Aruba cu e peticion pa Gobierno 
contribui cu mita di e gastonan pa un Nacional Integrity Scan. 


Premier di Aruba a bay di acuerdo di biaha. 


“Mi no a pense dos biaha apesar cu no ta tur hende tabata 
di acuerdo y mi a haya consehonan encontra pa paga pa un 
‘base-line study’ caro asina pasobra no tawata tin nada in 
place. Sinembargo, mi a haya necesario pa e base-line study 
wordo haci”, Prome Minister a duna di conoce. 


Esaki ta un estudio scientifico haci pa Hogeschool Saxion 
basa riba e principionan di transparencia internacional cu a 
haci un assessment di e situacion na Aruba. Nan a yega na 
e conclusion cu Aruba tin algun bon plan pero tin cosnan cu 
mester haya atencion lihe. “Aruba no a score un voldoende 
pero nos tabata sa esey”, Prome Minister a remarca. 


Dia cu Hulanda a haci su prome National Integrity Scan (NIS) 
tampoco a score un voldoende. Tampoco otro paisnan den 
reino a score voldoende riba nan prome NIS. Pero esey no ta 
importante pero importante si ta kico nos ta bay haci awor cu 
e recomendacionnan. Bou di encargo di Minister Ursell Arends 
lo prepara un Nacional Strategic Plan 2022-2025 na unda lo 
adresa tur e 30 recomendacionnan di kico Gobierno ta bay 
haci cu nan pa asina por fortifica e base di integridad na Aruba. 


Prome Minister a enfatisa cu prensa ta un pilar hopi importante 
den e lucha pa mas integridad na Aruba. Apesar cu e rapport 
no a score un voldoende, un di e conclusionnan di e rapport 
ta cu no tin censura di prensa na Aruba pero lo mester un 
sistema organisa na unda prensa por contribui mas cu e check 
and balances. 


Investigadornan di Saxion tabata tin hopi elogio pa e vision 
y plannan di Gobierno y e Stichting Deugdelijk Aruba tambe 
tabata tin elogio pa Prome Minister cu sin duda a bay pa esaki 
apesar cu e resultadonan por ta critico riba Gobierno. 


“Pa mi ta hopi importante pa tur e recomendacionnan aki wordo 
sigui y mi a haci un promesa cu aki 5 aña nos ta bay ripiti e 
NIS y nos por prueba e ora con nos a adelanta riba e tereno di 
integridad”, Prome Minister a duna di conoce. 


Gabinete Wever - Croes I] 

Prome Minister Evelyn Wever-Croes: 


PROME MINISTER TA FELICITA 
BOOLCHAND'S CU APERTURA DI 
LOCALIDAD NOBO DI E TIENDA PANDORA 


“Danki pa e confiansa den Aruba durante bon y mal tempo" 


Diahuebs atardi, Prome Minister Evelyn Wever- 


Croes a presencia apertura di un localidad b 


nobo di e tienda Pandora na Ling & Sons, cu 


ta expandiendo na Aruba. Prome Minister a | 


expresa cu esaki ta un dia hopi special y ta 
duna un sensacion particular. 


“Pa bo ta den un grupo di hende asina ta algo 


ΠΟΡΟ y cu nos ΠΟ a maak mee pa hopi tempo | 


y ta hopi bunita pa mira hende sali y topa otro 


atrobe. Pero mi ta kere e hecho cu nan ta E 


expande den un tempo dificil asina ta mustra 
confiansa den Aruba durante bon y mal tempo. 
E ta mustra tambe speransa. 


Ora mi a haya invitacion pa mi ta parti di e 
ceremonia pa habri e tienda aki, mi no a duda 
pasobra mi ta kere nos tin hopi di agradeci nos 
comunidad di negociante na Aruba cu durante 
tempo dificil a sostene Gobierno y henter 
Aruba. Y aworaki cu nan ta tumando e paso, 
cu hopi curashi, pa tuma den e temponan aki 
ta algo cu merece sosten”, Prome Minister a 
expresa. 


Den nomber di Gobierno di Aruba, Prome | 


Minister ta felicita e famia Boolchands y ta || 
gradici nan pa kere y tin confiansa den Aruba. 
Un pabien na e famia Boolchand y na tur esnan 
cu ta labora na e tienda di Pandora. 

Prome Minister Evelyn Wever-Croes: 


PROME MINISTER TA DESEA TUR 
CIUDADANO UN FELIZ DIA DI OBRERO 


“Cada trahado ta weso di lomba di nos pais” 


Dia di Obrero ta brinda nos e oportunidad pa para keto y 
reflexiona riba e importancia di nos obreronan na Aruba, e 
clase trahado, e weso di lomba di nos pais. Prome Minister 
Evelyn Wever-Croes ta felicita y desea tur ciudadano di nos 
pais, nos obreronan un feliz dia y ta laga e mensahe pa cada 
obrero di nos pais pa sigui cu energia y animo pa duna e miho 
di cada un na nos pais, nos famia y nos mes. 


“Mescos cu mi colega, Minister di Labor ta bisa; 'Bo labor 
tin balor, e tin hopi balor. Aruba ta saliendo for di efectonan 
devastador di e pandemia. Nos a pasa den momentonan hopi 
dificil pero aworaki nos ta mira padilanti cu perspectiva y hopi 
speransa y esey ta danki na bo labor durante bon tempo, 
menos bon tempo y durante mal tempo. Ohala cu riba e dia 
aki, cu e reflexionnan di Dia di Obrero por duna abo tambe 
e energia y e animo pa sigui duna di bo parti pa nos por hiba 
Aruba padilanti. 


Pabien Aruba riba Dia di Obrero y cu Dios bendiciona nos clase 
trahado riba nos pais. 


Diabierna 29 April 2022 
D 


E 
A 
με. 


ΑΝΑ 
20 
22 | ANA DI 


INVERSION Y 
OPORTUNIDAD 


Inversion den bo mes 
Inversion den nos economia 
Inversion den nos pais 

DANGUI ODUBER 


UN FELIZ DIA DI OBRERO NA TUR E PUEBLO 
TRAHADOR DI ARUBA 


Den conexion cu dia 1 di mei, Minister di Turismo y Salud : 
Publico Sr. Dangui Oduber ta desea e pueblo trahado di Aruba <N 
un Feliz Dia di Obrero. Tambe pa tur trahado sigui cu nan = & 
gran aporte na nos comunidad muy en e special na esnan cu 
ta labora den nos sector turistico y na esnan cu ta traha den 
salubridad. 


Minister Oduber tin hopi aprecio pa tur esnan cu ta traha den 
sector turistico. Personanan cu ta traha dia aden y dia afor, — 
tambe ariba dianan di fiesta pa Aruba por sigui yama su mes e 
perla den Caribe. Mescos ta bay pa tur nos trahadornan cu ta 
traha den salubridad, danki pa boso servicio cu boso ta duna 
na nos comunidad trahando wardanan di 24 ora y tambe den ¬ 
dianan di fiesta. 


E derecho di un obrero a conoce hopi cambio desde introduccion 
di e Dia di Obrero mas di 130 afia pasa. 


ta = 
Riba e dia aki mi ta desea di manda un palabra di pabien pa 
tur e pueblo trahado di Aruba pa a yuda y ta sigui yuda na e 
construccion di nos dushi Baranca cu nos ta yama Aruba. — 
Minister Dangui Oduber. 


Nos mester tuma un rato y para keto y reflexiona riba tur e 
derechonan cu nos ta disfrutando di dje awendia y semper 
mira kiko por wordo haci pa mehora esaki aun mas. 

Ministerio di Turismo y Salud Publico ta informa: 


TOCANTE E LEY CU TA LIMITA E UZO DI 
PODUCTONAN DI TABACO (ARTICULO 4 Y 5) 


Manera yacabataconoci, Arubalobayconoceeimplementacion 
di “Landsverordening Beperking Tabaksproducten (AB 2016 
no.41)”, e implementacion di e ley ta drenta na vigor dialuna 2 
di mei 2022. E ley aki ta un ley cu a keda aproba unanimamente 
den Parlamento di Aruba di 26 di october 2021. E ley aki ta bay 
prohibi tur menornan di 21 aña pa cumpra, uza of pa traha den 
areanan cu ta bende productonan di tabaco. 


Den cuadro di e plan nacional di prevencion Ministerio di Salud 
Publico conhuntamente cu Departamento di Salud Publico ta 
dedica na mehora e calidad bida, servicio y salud di Aruba su 
comunidad. E ley cu ta limita e uzo di poductonan di tabaco 
ta un di e aspectonan importante den Aruba su plan nacional 
di prevencion den salud. E ley ta importante, mirando cu uzo 
di sigaria ta dañino no solamente pa persona cu ta huma cual 
ta 13% di e populacion di Aruba riba 20 aña, pero tambe pa 
es(nan) cu ta den cercania. 


Articulo 4: no lo ta permiti pa huma den transporte publico 
Den articulo 4 di e ley di tabaco ta stipula cu no ta permiti 
pa huma productonan di tabaco den transporte publico. Esaki 
ta inclui bus grandi, bus chikito, taxi, of cualkier otro forma di 
transporte publico. E control di esaki lo bay wordo implementa 
pa Korps Politie Aruba y lo tin un multa pa incumplimento di 
esaki. E articulo aki ta pa proteha e mucha y e adulto durante 
cu nan ta haci uzo di transportenan publico, aumentando asina 
e calidad di salud den nos transporte publico. 


Articulo 5: ta prohibi pa bende of duna productonan di 
tabaco den cierto instancianan (gubernamental/caricativo) 
Den e articulo 5 di e ley di tabaco ta stipula cu no ta permiti benta 
den ningun forma di productonan di tabaco na instancianan di 
gobierno, na instancianan medico, na instancianan di cultura 
y arte, na instancianan deportivo y por ultimo na instancianan 
educativo. 


Ministerio di Salud Publico ta pidi tur e companianan y tambe 
personanan cu tin permiso pa duna e servicio di transporte 
publico pa tene bon cuenta cu articulo 4 di e ley di tabaco. 
Tambe ta pidi tur instancianan menciona pa cumpli cu articulo 
5 di e ley di tabaco. Pa mas informacion semper por tuma 
contacto cu DVG. 


Aruba por logra tin un comunidad mas saludabel. E ta rekeri 
responsabilidad y compromiso pa cuida nos mes mas, come 
mas saludabel y ta mas activo. Sea consciente cu productonan 
di tabaco ta malo pa bo salud. Hunto nos lo bai logra. 

Ministerio di Turismo y Salud Publico ta informa: 


TOCANTE E LEY CU TA LIMITA E UZO DI 
PODUCTONAN DI TABACO (ARTICULO 3) 


Manera yacabataconoci, Arubalobayconoceeimplementacion 
di “Landsverordening Beperking Tabaksproducten (AB 2016 
no.41)”, e implementacion di e ley ta drenta na vigor dialuna 2 
di mei 2022. E ley aki ta un ley cu a keda aproba unanimamente 
den Parlamento di Aruba di 26 di october 2021. E ley aki ta bay 
prohibi tur menornan di 21 aña pa cumpra, uza of pa traha den 
areanan cu ta bende productonan di tabaco. 


ta dicidi si e caso en particular ta haya e ontheffing si of no. 


Ministerio di Salud Publico ta pidi empresarionan pa tene bon 
cuenta cu articulo 3 cu ta un articulo cu tey den e ley di tabaco 
pa proteha e clase trahador su salud na pia di trabou. Si tin 
algun pregunta y pa mas informacion yama of pasa libremente 
na Departamento di Salud Publico (DVG). 


Den cuadro di e plan nacional di prevencion 
Ministerio di Salud Publico conhuntamente cu 
Departamento di Salud Publico ta dedica na 
mehora e calidad bida, servicio y salud di Aruba su 
comunidad. E ley cu ta limita e uzo di poductonan 
di tabaco ta un di e aspectonan importante den 
Aruba su plan nacional di prevencion den salud. 
E ley ta importante, mirando cu uzo di sigaria ta 
dañino no solamente pa persona cu ta huma cual 
ta 13% di e populacion di Aruba riba 20 aña, pero 
tambe pa es(nan) cu ta den cercania. 


Articulo 3: Doño di trabou ta responsabel pa 
proteha su empleadonan for di huma di sigaria 
den edificio of espacionan di trabou. 


Den e articulo aki ta stipula cu tur doño di trabou 
lo mester adapta nan lugar di trabou na un manera 
cu nan empleadonan no ta bin den contacto directo 
cu e humanan di productonan di tabaco durante 
nan 8 ora di labor. Den otro palabra e area di huma 
no por ta e area caminda e empleadonan ta traha. 
Tambe si acaso tin un area designa pa huma esaki 
mester tin un bon ventilacion. 


E articulo aki tambe lo bay могао controla pa Dienst 
Warenkeuring en Higiéne (DWH) y lo bay tin un 
multa pa incumplimento di ley aki. E articulo 3 ta pa 
proteha e trahadornan di e huma di productonan di 
tabaco na pia di trabou. 

Den e articulo 3 lo tin algun excepcion, esaki ta pa 
por ehempel ora ta trata di salon (lounge) di ciga 
y/of hookah (waterpijp). Tin restaurantnan tambe 
cu tin e tipo di salonnan aki den nan. E tipo di 
establicimentonan aki lo mester pidi un excepcion 
(ontheffing) na Minister di Salud Publico. Despues 
di analisa e caso y segun consehonan e mandatario 

pa proteha su empleadonan for 

GEOFFREY WEVER 


MINISTER GEOFFREY WEVER TA FELICITA SETAR 
CU REAPERTURA DI TELESHOP PALM BEACH 


Dialuna, 25 di april Minister Geoffrey Wever tabata tin e placer 
di ta presente na e reapertura di SETAR su Teleshop Palm 
Beach. Un edificio nobo y moderno, teniendo na cuenta e 
necesidad di tur clientela di SETAR cu ta rekeri servicio fisico 
pa locual ta trata telecomunicacion. 


Minister Wever ta contento pa mira cu SETAR ta sigui mehora 
nan servicio pa comunidad di Aruba, servicio cu ta optimal 
y tambe ofrece productonan cu ta relevante cu e epoca di 
digitalisacion cu nos ta bibando aden. 


АЎ 

Den nomber di Gobierno di Aruba, e unico accionista di 
SETAR, nos ta aplaudi e vision cu SETAR tin pa inverti bek 
den su clientela y ofrece servicio maximo y personalisa. Como 
Minister di Economia, mr Geoffrey Wever ta conciente di e 
importancia pa proteha e consumidor y un di e manera pa 
aporta na e proteccion aki ta pa percura pa tin servicio adecua 
cu e consumidor merece. 


Finalmente, Minister Wever ta felicita gerencia di SETAR, 
hunta di comisario conhuntamente cu cada personal di SETAR 
cu e reapertura. 

| ROCCO TJON 


8 HOBEN DI FORMACION SOCIAL A 
DEMOSTRA NAN FAMIA KICO NAN A SINA 
DEN 4 SIMAN INTENSIVO 


Despues di 4 siman di programa intensivo di Formacion 
Social, e 8 hobennan a topa bek cu nan famia y duna nan un 
demostracion di kico tur nan a siña. 


Sigur un momento cu emocionnan mixto pa e hobennan y 
mayornan, cu un alegria di por wak otro bek y un orguyo di por 
demostra e progreso desplega. 


Loke tawata sorprendente ta e metamorfosis cu e hobennan a 
pasa den dje den asina poco tempo. Un ehempel palpido ta e 
momento cu nan mester a cambia di "tenue" den 4 minuut of 
menos, y e mayornan por a wak cu nan a laga nan cambernan 
nechi nechi atras den menos di 2.30 minuut. Pañanan nechi 
nechi dobla. 


Na ultimo nan a wordo sorpresa cu nan mag bay cas pa e fin 
di siman aki. 


Minister Rocco Tjon ta felicita tur 8 hoben y nan famia y ta 
desea nan tur exito den nan formacion pa futuro. 


O ILIN. 

Continuacion 8 НОВЕМ DI FORMACION SOCIAL A DEMOSTRA NAN.... 

GLENBERT F. CROES 


Reflexionando riba un dia asina importante, riba e crisis cu 
nos Pais a pasa aden a causa di e pandemia, con dos aña 
despues nos ta recuperando cu pasonan grandi, ta danki na e 
sacrificio cu nos como pueblo y pais a haci pa e meta comun 
pa salvaguardia e vivencia di tur. 


BO BALOR 

Realisa cu sin bo labor, Aruba no ta draai. Bo trabou, bo entrega 
di tur dia, bo pasion cu cual bo ta hacie, ta crea e energia y 
sinergia pa e compania draai, economia lora, Aruba progresa 
y crea stabilidad pa tur. 


No tin un trabou cu no ta balioso ni importante. 

Cuminsando na esun cu ta chapi cura, manteniendo bo entorno 
limpi; 

Na esun cu ta recoge desperdicio tur dia manteniendo hygiene 
den bario; 

Na esun cu ta haci limpiesa canti caminda sino nos Pais lo 
ta azota di sushi, te na e housekeeper pa por acomoda nos 
turistanan y yama nan bon bini cordialmente; un ama di cas 
cu ta cuida su hogar, un telefonista cu ta e bos y cara di un 
empresa, na e bendedonan cu ta haci e negoshi prospera, te 
na e CEO di un compania....tur labor tin su balor. Tur hunto, 
e combinacion di tur trabou, trahando en conhunto, ta crea e 
exito personal y profesional. 


Na e dunadonan di trabou, realisa y reconoce bo empleado cu 
e trato y recompensa husto pasobra sin nan no tin nada. 


Na e trahado, realisa cu bo aporte tur dia ta balioso pa sigura 
bo trabou, pa existencia di unda bo ta traha, te na recuperacion 
di nos Pais. E energia cu bo ta hinca tur dia den bo trabou lo 
manifesta su mes den recuperacion di nos Pais, lo manifesta 
su mes den bo bida personal. 


Na e empleadonan di e Departamento di Labor: DAO Y DPL 
Boso ta fundamental den mantene husticia den mercado 


Mensahe riba Dia di Labor 


TUR LABOR TIN SU BALOR 


laboral. Boso input ta indispensabel. Boso ta e balansa cu nos 
Pais mester. 


Reflexion: 

E momento cu nos stop di wak pa nos mes so, y cuminsa wak 
e interes general; e momento cu nos realisa y reconoce cu nos 
tin e posibilidad y responsabilidad pa por haci un diferencia den 
un otro su bida, bo mision ta bira uno mas grandi cu bo mes. 
Bo vision ta cambia di micro pa macro. Bo aporte y energia lo 
ta e felicidad di un otro. 


Ainda tin hopi pa haci, cambionan grandi pa logra. Hunto cu bo 
so nos por logr'e, cu e combinacion di e esfuerso conhunto di e 
trahado di mas “chikito' te na e trahado di mas ‘grandi’. 


“Man na obra. Bo labor tin balor. Aruba mester di nos tur,” ta 
mensahe di Minister Glenbert Croes riba dia di Labor. 


BO LABOR ΤΙΝ BALOR 


FELIZ DIA DI LABOR 

DEPARTAMENTO DI SALUD PUBLICO 


` WALK-IN 


NA DVG 8:00 am pa 4:00 pm 
NON STOP: 


Vacuna 


Di dos Booster Shot pa 
esnan 60: y tambe pa 
tur esnan 18+ cu 
Downsyndroom y/of cu 
ta biba na Cas di Cuido 


ISLA ON 
Diabierna 29 April 2022 (ONLINE y 


Departamento di Salud Publico: 


UPDATE 29 DI APRIL 2022 


Segun resumen semanal di awe diabierna, 29 di April, 267 semanal di 37 caso positivo pa dia y un averahe di ‘Positivity 
persona a recupera den e siman aki y un total di 257 caso rate’ semanal di 44% pa dia. 


nobo di COVID-19 a keda registra. Actualmente na Aruba tin 4 persona interna cu of debi na 
E cantidad di casonan activo di COVID-19 ра аме ta 118 y COVID-19 di cual den ICU tin 1 persona у riba piso general 
cantidad di fayecidonan relaciona cu COVID-19 ta 212. tin 3. 


Na Colombia tin actualmente 2 persona den ICU y 1 riba piso 
Datos ta ilustra casonan nobo di COVID-19 cu un averahe general. 


29/4/202 RESIDENTE NO-RESIDENTE 


Casonan Nobo 133 124 
66 52 
Recupera 29552 4964 
Positivo 29825 5021 
207 5 
Vacuna 


Hospitalisa 
AUA 

Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SI | 


Mantene 1.5M Laba man Uza tapa boca 
minimo di distancia frecuentemente EP paden di tur luga 


ы Diabierna 29 April 2022 


E OPORTUNIDADNAN DI MAS GRANDI, 
ΤΑ REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Tele Fin di Siman! 


